
DIRECŢIA DEZVOLTARE
SERVICIUL DEZVOLTARE LOCALĂ 
ŞI INTEGRARE EUROPEANĂ
SC2008 – 15760/11.07.2008
REFERAT
privind aprobarea Convenţiei de subvenţionare, pentru acordarea de subvenţii în conformitate cu contractul de finanţare nr. 81088240/20.12.2006 / SC2007- 4070/20.02.2007 încheiat între Primăria Municipiului Timişoara şi Societatea Germană pentru Colaborare Tehnică (GTZ) GmbH, aprobat prin Hotărârea Consiliului Local nr. 39 din 13.02.2007
În contextul proiectului “Reabilitarea prudentă şi revitalizarea economică a cartierelor istorice din Timişoara” - componentă de asistenţă tehnică, finanţat de către Guvernul Republicii Federale Germania în baza Acordului interguvernamental de cooperare între Guvernul Republicii Federale Germania şi Guvernul României, Municipiul Timişoara a solicitat şi obţinut finanţare pentru aplicarea măsurilor demonstrative de calificare, privind conservarea durabilă şi reabilitarea prudentă a clădirilor publice şi private de interes deosebit.        

Astfel, prin contractul de finanţare nr. 81088240/20.12.2006 / SC2007- 4070/20.02.2007, aprobat prin Hotărârea Consiliului Local al Municipiului Timişoara nr. 39/13.02.2007 privind aprobarea Contractului de Finanţare între Societatea Germană pentru Colaborare Tehnică (GTZ) şi Municipiul Timişoara, privind realizarea proiectului "Reabilitarea prudentă şi revitalizarea economică a cartierelor istorice din Timişoara"- măsuri demonstrative, Societatea Germană pentru Colaborare Tehnică (GTZ) a acordat o finanţare în valoare de 440.000 de euro pentru lucrări demonstrative şi de calificare la clădirile istorice, proprietate publică sau privată a Municipiului sau a persoanelor fizice sau juridice, după cum urmează: 

· 400.000 euro - subvenţii pentru costurile de construcţie la măsurile în scop demonstrativ şi de calificare la obiectiv 

· 40.000 Euro – subvenţii pentru asistenţă tehnică.

În cadrul acestui proiect demonstrativ, experţii GTZ au identificat şi selectat mai multe clădiri şi au fost întocmite devize estimative, proprietarii clădirilor urmând să prezinte, pentru a obţine finanţare, proiectele tehnice achitate din surse proprii.
Pentru acordarea de subvenţii în conformitate cu contractul de finanţare nr. 81088240/20.12.2006 / SC2007- 4070/20.02.2007 încheiat între Primăria Municipiului Timişoara şi Societatea Germană pentru Colaborare Tehnică (GTZ) GmbH, propunem următoarea Convenţie de subvenţionare, anexată.
Având în vedere cele mai sus menţionate,

În baza Hotărârii Consiliului Local al Municipiului Timişoara nr. 39/13.02.2007 privind aprobarea Contractului de Finanţare între Societatea Germană pentru Colaborare Tehnică (GTZ) şi Municipiul Timişoara, privind realizarea proiectului "Reabilitarea prudentă şi revitalizarea economică a cartierelor istorice din Timişoara"- măsuri demonstrative;
În conformitate cu dispoziţiile art. 36, alin.2 lit. b), d) şi e), alin. 4 lit. a), alin.6 lit. a) pct. 10, alin. 7 lit. a) din Legea nr. 215/2001 privind administraţia publică locală;
În temeiul art. 45 din Legea nr. 215/2001 privind administraţia publică locală
PROPUNEM
comisiilor din cadrul Consiliului Local al Municipiului Timişoara spre aprobare: 
- Convenţia de subvenţionare, prevăzută în Anexă, pentru acordarea de subvenţii în conformitate cu contractul de finanţare nr. 81088240/20.12.2006 / SC2007- 4070/20.02.2007 încheiat între Primăria Municipiului Timişoara şi Societatea Germană pentru Colaborare Tehnică (GTZ) GmbH, aprobat prin Hotărârea Consiliului Local nr. 39 din 13.02.2007, în vederea aplicării măsurilor în scop demonstrativ şi de calificare privind conservarea durabilă şi reabilitarea prudentă a clădirilor publice şi private de interes public.

